பாஹிம், உங்களுடைய கருத்துக்கள் மிக நியாயமானவை. அதேவேளை, பெருவழக்கு என்று கூறப்படுபவை எல்லாம் ஒரே வகையானவையானவையோ அல்லது அவை எல்லாவற்றையும் ஒரே மாதிரிக் கையாள வேண்டும் என்பதோ இல்லை. சில பெரு வழக்குகள் பரவலான மக்கள் மட்டத்தில் இருந்தும் வேறு சில செல்வா சொல்வது போல், சில காரணங்களுக்காக மேலிருந்து திணிக்கப்படுபவையாகவும் இருக்கின்றன. இவற்றுள் எதுவாக இருந்தாலும் எழுத்து வழக்குக்குக் கொண்டுவர முயலும்போது ஒவ்வொரு வழக்கையும் தனித்தனியாகச் சீர்தூக்கிப் பார்க்கவேண்டும். எது எப்படியாயினும், பெருவழக்குகளில் மாற்றங்கள் வேகமாக இடம்பெறுவதாலும், வழக்குகள் இடத்துக்கிடம் வேறுபட்டுக் காணப்படுவதாலும், அவற்றின் போக்குக்கு ஏற்ப எழுத்து மொழியை மாற்றிக்கொண்டே போனால் தமிழை ஒரு மொழியாக வைத்திருக்க முடியாமல் போகும். எனவே தமிழ் இலக்கணத்தைக் கூடியவரை சிதைந்து விடாமல் பார்த்துக்கொள்வது மிகவும் முக்கியமானது. மூலச் செய்யுள்களைப் பதிப்பிக்கும் போது நீங்கள் கூறியிருப்பது போல் இருக்கும் வடிவத்திலேயே பதிப்பிப்பது தான் முறை. மரபு வழிச் செய்யுள்களுக்கு அவற்றின் கட்டமைப்பு மிகவும் முக்கியமானது. அவற்றை முறையாகச் சீர் பிரித்து எழுதினால்தான் அவை செய்யுள்களாக இருக்கும். அவ்வாறு எழுதும்போது அவற்றுக்குத் தனி அழகும், ஓசை நயமும், நினைவில் வைத்திருப்பது இலகு என்பது போன்ற நடைமுறைப் பயன்பாடுகளும் உள்ளன. வேண்டுமானால், தனியாகச் சொற்களைப் பிரித்து எழுதி விளக்கலாம். ---மயூரநாதன் (பேச்சு) 07:31, 28 சூன் 2013 (UTC)
::செப்டம்பர் என்பதற்கு தமிழ் இலக்கணப்படி செபிதம்பர் என யாரோ ஒருவர் Translatewiki யில் மாற்றியிருக்கிறார்கள். இதுவும் நம்மவர் யாரோ தான் செய்திருக்கிறார்கள். நான் மீள்வித்திருக்கிறேன். இவ்வாறான மாற்றங்களால் விக்கிசெய்தியில் முதற்பக்கத்தில் நேற்று சிவப்பு இணைப்புகள் அதிகமாகிவிட்டன. விக்கித் தொழில்நுட்பம் எமது உழைப்பை வீணாக்கி விடுமோ என்ற கவலை ஏற்படுகிறது,--Kanags <sup>\உரையாடுக</sup> 07:39, 28 சூன் 2013 (UTC)  
தமிழ் விக்கிப்பீடியாவில் 0% கூட இலக்கணத்தை மதிக்காமல் குப்பையாகவும் எழுத முடியாது. அதே வேளை தற்கால வழக்கை முற்றிலும் புறக்கணித்து 100% இலக்கணச் சுத்தமாக எழுதவும் முடியாது என்பதே நடைமுறை உண்மை. தினமலர் போன்ற வெகு மக்கள் இதழ்களில் நிறைய இலக்கணப் பிழைகளுடன் எழுதுகிறார்கள். குறிப்பாக, தெரிந்தே ஒற்றுப் பிழைகள் விடுகிறார்கள். இவற்றை ஒப்பு நோக்கும் போது அச்சிலும் இணையத்திலும் வரும் எந்த ஒரு வெகுமக்கள் ஊடகத்தைக் காட்டிலும் நாம் பல மடங்கு தமிழிலக்கணத்தை மதித்து நல்ல தமிழைப் பயன்படுத்துகிறோம் என்பது மட்டும் உறுதி.  
எப்படி விக்கிப்பீடியாவின் கட்டுரைகள் யாவும் தொடர்ந்து முன்னேற்றத்துக்கு உரியனவாக உள்ளனவோ அதைப் போலவே தமிழ் விக்கிப்பீடியாவின் மொழி நடையையும் காண்கிறேன். ஒரு நாளில் அனைத்தையும் மிகச் சரியாக எழுதிவிட முடியாது. நிறைய பயனர்கள் தமிழ் விக்கிப்பீடியாவில் எழுதத் தொடங்கிய பிறகே முறையாக தமிழிலக்கணம் கற்பதைக் காணலாம். மற்ற பயனர்களின் நல்ல எழுத்து நடையைக் கண்டும் கற்றுக் கொள்கிறார்கள். தனித்தமிழ் விருப்பு, கிரந்தம் தவிர்ப்பு குறித்த வார்ப்புருக்களைத் தங்கள் பயனர் பக்கங்களில் இடுகிறார்கள். தமிழ் விக்கிப்பீடியாவில் இந்த இயற்கையான தேர்ச்சிக்கும் நகர்வுக்கும் இடம் இருக்க வேண்டும். இன்றே 100% சரியாக இருக்கிறோமா என்பதை விட அதை நோக்கிச் செல்கிறோமா என்பதே முக்கியம்.  
2008 வாக்கில் தமிழ் விக்கிப்பீடியாவின் வளர்ச்சி குறித்த ஒரு உரையாடலில், நாம் ஒரு இலட்சம் கட்டுரைகளை உருவாக்க எப்படியும் 2013 வரை உழைக்க வேண்டும் என்று குறிப்பிட்டிருந்தேன். ஆனால், இன்று அதில் பாதியை மட்டுமே எட்டி உள்ளோம். கட்டுரைகள் எண்ணிக்கை ஒரு பொருட்டு இல்லையென்றாலும், நமது சமூகத்தின் தமிழ் வழி அறிவுத் தேவையையும் மக்கள் தொகையையும் கணக்கில் கொள்ளும் போது நாம் நிறைய பின்தங்கி உள்ளோம். வெறும் 11.5 மில்லியன் மக்கள் தொகை உடைய கட்டலான் இன மக்கள், விக்கிப்பீடியாவின் ஒரு தர வரிசையில் முதலிடத்தில் இருக்கிறார்கள். நாம் அதில் 48ஆவது இடத்தில் இருக்கிறோம். தமிழ் விக்கிப்பீடியாவை முற்று முழுதாக ஒரு கலைக்களஞ்சியப் பணியாகப் பார்த்து இறுக்கமான விதிமுறைகளை விதிக்காமல், முதலில் இப்பணியில் ஆர்வமுடையோரை ஈர்ப்பதைத் தலையாய பணியாக கொள்ள வேண்டி இருக்கிறது. வேறு சொற்களில் சொல்வதானால், வலுவான தமிழ் விக்கிப்பீடியர் சமூகத்தை உருவாக்க வேண்டும். அதன் பிறகு, ஒவ்வொருவராலும் இயன்ற அளவில் பங்களிப்பதற்கான அரவணைப்பை நல்க வேண்டும். இறுதியாக, தரமான ஒரு கலைக்களஞ்சியத்தை உருவாக்கும் நோக்கில் அனுபவம் வாய்ந்த விக்கிப்பீடியர்கள் அந்தக் கட்டுரைகளை மெருகேற்ற வேண்டும். இந்த மெருகேற்றலில் தகவல் சரி பார்ப்பு, மொழி நடை முதலிய பல விசயங்களும் அடங்கும். புதுப்பயனராக இணையும் ஒருவர் இந்த ஒவ்வொரு படிநிலையையும் கடப்பதற்கான காலத்தையும் தர வேண்டும். இந்தப் படிநிலைகளைத் தலைகீழாகச் செய்ய முனைந்தோமானால், நாம் எதிர்பார்த்த விளைவுகள் வராமல் போகலாம். --இரவி (பேச்சு) 15:08, 2 சூலை 2013 (UTC)